Una orta un’amigu

Una orta un’amigu chi tenia
m’ideit mal’estidu e mal’andadu,
subitu s’est de modos cambiadu
comente eo no esse su chi fia.

De ogni nostra bona cortesia
a s’ora s’est su miseru olvidadu
e chi onestu sempre so istadu
in amabile e bona cumpagnia.

De fronte a tanta macca indifferenzia
pensei cun tristesa solamente
chi custu mundu falsu e senza coro

Si firmat incantadu a s’apparenzia
olvidende su dicciu sapiente:
«Chi tottu su chi lughet no est oro».